|  |
| --- |
| **Sommareik** |
| SommareikSommareik |
|
| **Utbreiing og status** |
| **Status i verda:** LC LivskraftigUtbreiinga av Sommareik Utbreiinga av Sommareik |
|
| **Systematikk** |
| **Rike:** | Planteriket Plantae |
| **Overrekkje:** | Landplantar Embryophyta |
| **Rekkje:** | Karplantar Tracheophyta |
| **Underrekkje:** | Frøplantar Spermatophytes |
| **Orden:** | Bøkeordenen Fagales |
| **Familie:** | Fagaceae |
| **Slekt:** | Eikeslekta *Quercus* |
| **Art:** | **Sommareik** *Q. robur* |
|
| **Vitskapleg namn** |
| ***Quercus robur***L. 1753 |

**Sommareik** (*Quercus robur* eller *Q. pedunculata* Ehrh.) er eit tre i eikeslekta. 

Sommareik er ein av to artar av eik som veks vilt i Noreg. Sommareiketre i Noreg vert opp til 12 meter høgt.

Utsjånad
--------

Sommareik *Quercus robur* (plansje frå tysk flora frå 1885)
I Noreg veks artane sommareik og vintereik vilt. Sommareika feller det meste av lauvet om hausten, til forskjell frå vintereika, som har det meste av det visne lauvet hengande på om vinteren. Sommareika har svært kort bladstilk, men lang nøttestilk. Vintereik er motsett med lang bladstilk, men kort nøttestilk. 

Sommareik er den mest hardføre av eikeartane i Noreg. Ho veks spreidd på indre Austlandet opp til Sigdal og nord til Ringsaker, og langs kysten nord til Sogn, meir sjeldan nord til Smøla. Som planta park- og hagetre veks er ho bruka nord til Troms.

Utbreiing
---------

I Noreg veks sommareika naturleg på Austlandet nord til Ringsaker, på Sørlandet og på Vestlandet nord til Edøy. 

Eika kan vekse på skrinne bakkar, men ho må ha næringsrik grunn for å produsere kvalitetsvirke. 

Sommareika kan danne hybrid med vintereika *Q. petraea*.

Ved av sommeik.

Kultur
------

Eika er planta mange stader. Sidan teet kan bli tusen år gammalt, har det med seg mykje symbolkraft. Difor er det bruka som symbol for sparebankane. Kunstnarar har gjerne tatt for seg eika – kjende døme er diktet «Den gamle mester» av Jørgen Moe og «Historien» av Edvard Munch.

Eiketømmer har vore ein viktig eksportartikkel, men eikeskogen er krevjande å skjøtte, og i dagens norske skogbruk har eika liten betydning. Eikeborken har vore bruka til garving. 

Sommareika er fylkesblomster i Vest-Agder.

| Namn på ulike språk |
| --- |
| Sommareik |
| Svensk | Ek, skogsek, sommarek, stjälkek |
| Dansk | Stilk-Eg, Almindelig Eg |
| Engelsk | Pedunculate Oak, English oak |
| Tysk | Stieleiche, Sommereiche, Deutsche Eiche |
| Fransk | Chêne pédonculé, chêne blanc, chêne femelle, gravelin, chêne à grappe, châgne |
| Spansk | Roble común, roble carvallo, roble fresnal |
| Russisk | Dub tsjersjtsjatyj (Дуб черешчатый), dub letnij (дуб летний), dub obyknovennyj (дуб обыкновенный) |

Kjelder
-------

* Johannes Lid Norsk og svensk flora Det Norske Samlaget 1974 ISBN 82-521-0297-2
* Botanisk museum Arkivert 2008-05-27 ved Wayback Machine.

Bakgrunnsstoff
--------------

* (no) *Sommareik* hos ArtsdatabankenRedigere på wikidata
* (en) *Sommareik* i Encyclopedia of LifeRedigere på wikidata
* (en) *Sommareik* i Global Biodiversity Information FacilityRedigere på wikidata
* (sv) *Sommareik* hos DyntaxaRedigere på wikidata
* (en) *Sommareik* hos ITISRedigere på wikidata
* (en) *Sommareik* hos NCBIRedigere på wikidata
* (en) *Sommareik* hos The International Plant Names IndexRedigere på wikidata
* (en) *Sommareik* hos TropicosRedigere på wikidata
* (en) *Kategori:Quercus robur* – bilete, video eller lyd på Wikimedia CommonsRedigere på wikidata
* (en) *Quercus robur* – galleri av bilete, video eller lyd på Wikimedia CommonsRedigere på wikidata
* *Quercus robur* – detaljert informasjon på WikispeciesRedigere på wikidata


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* NKC
* Dyntaxa
* ITIS
* EOL

 |